

Πρόγραμμα εκπαίδευσης  
**Η Διαμεσολάβηση για τον δικηγόρο της πράξης – Υποχρεωτική Αρχική Συνεδρία**

Ημ/νια κύκλου: **19 έως 22 Οκτωβρίου 2020**

Διάρκεια: **14 ώρες**

Ο **Φορέας Κατάρτισης Διαμεσολαβητών του Παντείου Πανεπιστημίου Κοινωνικών & Πολιτικών Επιστημών** σας προσκαλεί στο εκπαιδευτικό πρόγραμμα:

**Η Διαμεσολάβηση για τον δικηγόρο της πράξης – Υποχρεωτική Αρχική Συνεδρία**

Σκοπός του προγράμματος είναι η εξοικείωση των εκπαιδευόμενων Δικηγόρων και Ασκούμενων Δικηγόρων με τον θεσμό της Διαμεσολάβησης και την Υποχρεωτική Αρχική Συνεδρία Διαμεσολάβησης, καθώς και η εφαρμογή αυτών στο πλαίσιο του ισχύοντος θεσμικού πλαισίου περί Διαμεσολάβησης (ν. 4640/2019). Το πρόγραμμα καλύπτει όλες τις θεωρητικές και πρακτικές πτυχές της Υποχρεωτικής Αρχικής Συνεδρίας Διαμεσολάβησης, καθώς και της προετοιμασίας και της υλοποίησης μιας Διαμεσολάβησης. Οι εκπαιδευόμενοι θα αποκτήσουν την απαιτούμενη γνώση για την αποτελεσματική συμμετοχή τους σε διαδικασία Διαμεσολάβησης ως νομικοί παραστάτες μερών αστικής ή εμπορικής διαφοράς.

Η επιτυχής παρακολούθηση οδηγεί στη χορήγηση **ΠΙΣΤΟΠΟΙΗΤΙΚΟΥ ΠΑΡΑΚΟΛΟΥΘΗΣΗΣ** από τον Φορέα Κατάρτισης Διαμεσολαβητών του Παντείου Πανεπιστημίου Κοινωνικών & Πολιτικών Επιστημών.

**Ακαδημαϊκός Υπεύθυνος του προγράμματος: ΑΓΓΕΛΟΣ ΜΠΩΛΟΣ**Αν. Καθηγητής Εμπορικού Δικαίου Παντείου Πανεπιστημίου, Δικηγόρος.

**Εκπαιδεύτρια του προγράμματος: ΒΑΣΙΛΙΚΗ ΚΟΥΜΠΛΗ**

Δικηγόρος παρ’ Αρείω Πάγω, Διαμεσολαβήτρια MCIArb

**ΘΕΜΑΤΙΚΕΣ ΕΝΟΤΗΤΕΣ:**

**1. Εισαγωγή**

* Μέθοδοι επίλυσης διαφορών
* Έννοια, χαρακτηριστικά και είδη Διαμεσολάβησης
* Νομικό πλαίσιο Διαμεσολάβησης
* Τρόποι προσφυγής στη Διαμεσολάβηση
* Στάδια της διαδικασίας Διαμεσολάβησης
* Ρόλος των συμμετεχόντων στη Διαμεσολάβηση

**2. Διαδικασία Διαμεσολάβησης**

* Προετοιμασία
* Υποχρεωτική Αρχική Συνεδρία (ΥΑΣ)
* Διεξαγωγή Διαμεσολάβησης
* Περαίωση Διαμεσολάβησης
* Ισχύς και εκτελεστότητα της συμφωνίας που απορρέει από Διαμεσολάβηση
* Προσβολή της συμφωνίας που απορρέει από Διαμεσολάβηση
* Συνέπειες της προσφυγής στη Διαμεσολάβηση στην παραγραφή και τις αποσβεστικές και δικονομικές προθεσμίες

**3. Ειδικά ζητήματα**

* Διασυνοριακή Διαμεσολάβηση
* Συνδυασμός Διαμεσολάβησης και Διαιτησίας
* Εισαγωγή στις διαπραγματεύσεις
* Η σημασία της αποτελεσματικής επικοινωνίας
* Η συμβολή της νευροεπιστήμης
* Κόστος της διαδικασίας Διαμεσολάβησης
* Αμοιβή του νομικού παραστάτη στη Διαμεσολάβηση
* Πλεονεκτήματα της Διαμεσολάβησης – για ποιες διαφορές ενδείκνυται;

Ημερομηνία έναρξης των μαθημάτων του κύκλου έχει οριστεί η **19η Οκτωβρίου 2020**. Ακολουθώντας τα μέτρα προς αποφυγή εξάπλωσης του COVID-19 (Kορωνοϊού), το πρόγραμμα θα διεξαχθεί σε τέσσερις εξ αποστάσεως (online) συνεδρίες: **Δευτέρα 19.10.2020**, **Τρίτη 20.10.2020**, **Τετάρτη 21.10.2020** από 15.00 έως 19.00 και **Πέμπτη 22.10.2020** από 15.00 έως 17.00.

Η εγγραφή στο πρόγραμμα καθορίζεται αποκλειστικά και μόνον από τον χρόνο υποβολής της αίτησης έως και τη συμπλήρωση των διαθέσιμων θέσεων (10 άτομα ανά κύκλο εκπαίδευσης). Για αναλυτικές πληροφορίες και τις προϋποθέσεις συμμετοχής πατήστε [**ΕΔΩ**](https://e-learning.panteion.gr/node/5163).